**Муніцыпалітэт** (ням.: Munizipalität, фр.: municipalité, ад лац.: municipium) — самакіравальная адміністрацыйна-тэрытарыяльная адзінка з выразна вызначанай тэрыторыяй і насельніцтвам, якое пражывае на гэтай тэрыторыі (звычайна група населеных пунктаў, горад, пасёлак ці вёска) .

Фактычна, у розных краінах свету муніцыпалітэтамі называюць два тыпы адміністрацыйных адзінак:
**Гарадскія муніцыпалітэты** — адміністрацыйныя адзінкі, якія ўключаюць галоўным чынам тэрыторыю (звычайна буйнога) горада і суіснуюць з адміністрацыйнымі адзінкамі таго ж узроўню, якія ўключаюць пераважна сельскія раёны. У такіх выпадках органамі кіравання звычайна з'яўляюцца мэр і гарадскі савет (ці муніцыпальны савет).

У некаторых краінах муніцыпалітэт з'яўляецца **адзінай** адміністрацыйнай адзінкай пэўнага ўзроўню (звычайна 2-га ці 3-га), незалежна ад наяўнасці і колькасці ў іх гарадоў. У многіх з такіх краін *муніцыпалітэт* — найменшая адміністрацыйная адзінка, якая кіруецца выбарнымі органамі. У такіх выпадках паняцце *муніцыпалітэт* з'яўляецца сінонімам паняццяў **абшчына**, **камуна** і **воласць** і выкарыстоўваецца ў беларускай мове, толькі калі ў арыгінальнай мове выкарыстоўваецца аналагічнае слова. Пры гэтым варта мець на ўвазе, што ў некаторых мовах адпаведнае слова (напрыклад, англ.: municipality) з'яўляецца асноўным словам для перадачы адміністрацыйных адзінак мясцовага ўзроўню і, у прыватнасці, для перакладу слоў «камуна» і «абшчына».

У Расіі ўжываецца тэрмін муніцыпальнае ўтварэнне, якое выкарыстоўваецца як агульнае слова для тых адміністрацыйных адзінак, якія адрозніваюцца ад суб'ектаў федэрацыі (гэта значыць 2-га ці 3-га ўзроўняў) і ў якіх існуе самакіраванне. У некаторых выпадках (напрыклад, у Яраслаўлі), муніцыпалітэтам называецца гарадскі парламент.

У іншых краінах
---------------

Муніцыпалітэт з'яўляецца адміністрацыйнай адзінкай наступных краін свету:

### 2-гі ўзровень

* Муніцыпалітэты Азербайджана (азерб.: bələdiyyə(lər))
* Муніцыпалітэты Анголы (парт.: município(s))
* Муніцыпалітэты Бразіліі (парт.: municípios)
* Муніцыпалітэты Бермудаў (англ.: municipalities) — 2 гарады
* Муніцыпалітэты Венесуэлы (ісп.: municipios)
* Муніцыпалітэты Гватэмалы (ісп.: municipios)
* Муніцыпалітэты Гандураса (ісп.: municipios)
* Муніцыпалітэты Грузіі (груз. მუნიციპალიტეტი)
* Муніцыпалітэты Дамініканскай Рэспублікі (ісп.: municipios)
* Гарадскія муніцыпалітэты Інданезіі (індан.: kota)
* Муніцыпалітэты Камбоджы (кхмер.: ក្រុង, *кронг*) — гарады

### 3-ці ўзровень

* Муніцыпалітэты Аргенціны (ісп.: municipio(s))
* Муніцыпалітэты Балівіі (ісп.: municipios)
* Муніцыпалітэты Зімбабвэ (англ.: municipalities)

### 4-ы ўзровень

* Муніцыпалітэты Іспаніі[es] (ісп.: municipios)

Гл. таксама
-----------

* Муніцыпій
* Немуніцыпальная тэрыторыя
* Мясцовае самакіраванне

Зноскі
------

1. ↑  Муніцыпалітэт горада Яраслаўля Архівавана 17 кастрычніка 2015.

Спасылкі
--------

* Муниципальные учреждения // Энциклопедический словарь Брокгауза и Ефрона: В 86 томах (82 т. и 4 доп.) (руск.). — СПб. 1890—1907.

|  |  |
| --- | --- |
| ⚙️   Слоўнікі і энцыклапедыі | Вялікая каталанская · Вялікая нарвежская · Вялікая савецкая (1 выд.) · Britannica (11-th) · Britannica (онлайн) · Швейцарскі гістарычны |
| Нарматыўны кантроль | BNF: 119499021 · GND: 4019956-3 · LNB: 000055131 · NKC: ph123545 |